Dr gröschti  Teil vo England besteit us flache Ebene. E imaginäri Linie zwische de Flüss Tees und Exe teilt England in en arg flache und ine eher hügelig Teil. Di wichtigschte Gebirgskette von Nord nach Süd sind: Cumbrian Mountains, d'Pennines, dr Peak District, d'Cotswolds und d'Chilterns. Die wichtigschte Flüss sind: Themse,Severn,Trent,Great Ouse und Humber. Di gröschte Städt sind London,Birmingham,Manchester, Sheffield, Liverpool, Leeds, Bristol und Newcastle-upon-Tyne. Wales isch abgseh vore flache Ebeni im Süde sehr hügelig. Dr höchschti Berg isch dr Snowdon, 1.085 meter Hoch. Nördlich vom Feschtland liegt d'Insel Anglesey. Die gröscht Stadt isch Cardiff a dr Südküschte. D'Geographi vo Schottland isch sehr ungerschiedlich, mit de flache Lowlands im Süde und Oschte und de Teils gebirgige Highlands im Norde und Weschte. Dr Ben Nevis isch dr gröscht Berg im Vereinigte Königrich. Es git zahlrichi und längi Meeresärm, Firths und Lochs. An dr Nord und Weschtküschte gits e stattlechi Azahl vo Insle, drunter d Hebriden, d Orkney- und Shetlandinseln. Die Gröschte Stedt sind Edinburgh, Glasgow und Aberdeen. Nordirland umfasst dr Nordöschtlich Teil vo dr Insel Irland. Ds Gländ isch hügelig. Ziemlich exakt i dr Mitti liegt dr Lough Neagh, dr Gröschti Binnesee vo de Britische Insle. Die wichtigschte Städt sind Belfast und Derry.